kardosdrur/scandi-wiki huggingface dataset:
Rie Helmer Nielsen

Rie Helmer Nielsen (født 8. september 1969) er en dansk journalist, uddannet i 1998. Er i dag selvstændig kommunikationsrådgiver. 

Hun er tidligere studievært på TV 2/Lorry og har  været tilknyttet Fakta-afdelingen i Danmarks Radio. 2011 blev hun ansat som vært på Aftenshowet hos Danmarks Radio.

Fra 2012 til 2015 var  hun  vært på tv-programmet Sporløs.

Hun er uddannet fra Østre Borgerdyd Gymnasium i 1988 og har  arbejdet hos Oxygen Magasiner A/S.

Eksterne henvisninger 

 

Journalister fra Danmark
SmartFTP

SmartFTP er et program, som bruges til upload af filer til internettet. Programmet er bygget op i faneblade, så du kan uploade filer til flere servere og websteder på en gang.

Programmet er kendetegnet ved, at der er bygget mange funktioner ind, som man dog hurtigt finder ud af at bruge.

Mange programmer benytter sig af FTP-Protokollen. Programmerne bruges til af overføre filer (Dokumenter) fra en pc til for eksempel en websted på en internet server.

Eksterne henvisninger
Programmet er gratis og downloades fra programmets hjemmeside.

Webudviklingssoftware
Internet-software til Windows
Knebel (mund)

En knebel er en genstand der puttes i munden, f.eks for at forhindre nogen i at sige noget.
Ofte er det et bånd, tørklæde el.lign, der strammes ind mellem kæberne og bindes bag nakken.

At kneble er at stoppe en knebel (oprindelig et træstykke) i munden på en anden person (mod dennes vilje). Personen er nu kneblet. 

Symbolsk bruges udtrykket "at kneble pressen" om pressecensur eller anden undertrykkelse af ytringsfriheden.

En knebel kan også være en del af udstyret ved BDSM.

BDSM
Strafferedskaber
Trine Panum Kjeldsen

Trine Panum Kjeldsen (født 19. marts 1971 i Aarhus) er en dansk journalist.

Panum Kjeldsen er uddannet cand.phil. i dansk og medievidenskab fra Aalborg Universitet.

Hun blev ansat i 1996 på TV 2, var oprindelig vært på Morgennyhederne og arbejder i dag som studievært på TV 2 Nyhederne og redaktør på kriminalmagasinet Station 2 Efterlyst. Derudover er hun billedmaler.

Hun er søster til golfspilleren Søren Kjeldsen. Hun er gift med med Lars Steen Pedersen, med hvem hun har to børn.

Journalister fra Danmark
Tv-værter fra Danmark
Personer fra Aarhus
Ansatte ved TV 2
Purpursolhat

Purpursolhat (Echinacea) er en slægt, som er udbredt i Nordamerika, hvor der findes ca. 10 arter. Det er opretvoksende stauder med grove, ægformede blade og endestillede skærne af røde eller lyserøde randkroner og brunlige skivekroner. Frøene er olieholdige nødder. Her omtales kun de arter, som dyrkes i Danmark.

 Bleg purpursolhat (Echinacea pallida)
 Havepurpursolhat (Echinacea purpurea)
 Smalbladet purpursolhat (Echinacea angustifolia)

Kurvblomst-familien
Lyserøde blomster
Ørkenglas

Ørkenglas, eng. Impact glass, Libysk ørkenglas (LDG) , Darwin glas (Tasmanien) eller Edeowie glas (Australien) er fundet i store (10 gange kilometervis) regioner i sandede ørkener i den Libyske ørken, Afrika, og i det sydlige Australien.

Der er også fundet glasstykker udover sydøstasien som er blevet dannet for ca. 800.000 år siden, men intet krater er fundet.

Også i Atacama-ørknen er der fundet glas dannet ved et komet-nedslag.

Libysk ørkenglas 

Det klare gulgrønne glas består af op til 96,5-99% SiO2 og i stykker på op til 26 kg. Det menes at der er mellem 100-1.000 tons glas.

Ifølge en undersøgelse, af den østrigske astrokemiker Christian Köberl, er de indlejrede zirkon-krystaller blevet varmet op til 1.800 °C og glasset er dannet for ca. 29 millioner år siden. Der er fundet små mængder af iridium og osmium, i glasstykker med mørke bånd, hvilket indikerer kondrit iblanding. Ifølge Köberl peger osmium-isotopsammensætningen på en ikke-jordisk oprindelse. Men der er ikke fundet et nedslagskrater med den rigtige alder.

Glassets oprindelse bindes sammen med stærk varmestråling fra en stor luftmeteoreksplosion. Faktisk af samme slags som Tunguska-eksplosionen i 1908 – dvs. en eksplosion i atmosfæren – dog måske 1.000 gange stærkere, som den mest sandsynlige forklaring.

Trinitytesten 

Ved en 20.000 tons TNT atombombedetonation i New Mexicos ørken, på Trinitytesten, blev en større overflade af sand og sandsten omdannet til et ca. 1 cm tykt grøngult glas og delvist smeltet sand. En af observatørene, Ben Benjamin, fik lov at gå på ground-zero-området en uge efter, som knasede pga. grøngult glas og delvist smeltet sand.

Se også 

 Meteoritnedslag
 Tektit
 Fulgurit
 Lechatelierit

Kilder/referencer

Eksterne henvisninger 

 Google Scholar: "Desert Glass"
 Desert Glass. An Enigma. Written by John W. Olsen and James R. Underwood Citat: "...On the other hand, most Libyan Desert glass is much more dense and homogeneous than the well described porous and impure "impact" glass (impactite) found in such craters as Henbury in central Australia, Wabar in the Rub'al-Khali of Saudi Arabia, or 4 the nuclear test craters in Nevada...The glass has been reliably dated (by fission-track methods), as 28.5 million years old...Clayton and Spencer said that at least 10 percent of the Libyan Desert glass flakes recovered exhibited some sign of human workmanship..."
 world-mysteries.com: David Hatcher Childress: Mysterious Glass in the Egyptian Sahara  PS: Det er yderst let at finde uunderbyggede oprindelseshypoteser a la "forhistorisk atomkrig".
 Brooch of Tutankhamun Holds Evidence of Ancient Comet. Popular Archaeology

Mineralogi
Kvartsvarianter
Glas
Uløste problemer indenfor fysik
Peter Vuust

Peter Vuust (født 15. november 1961) er Cand.scient., ph.d., dansk jazzmusiker, komponist og hjerneforsker. Han er desuden leder af Danmarks Grundforskningsfonds Center for Music in the Brain samt professor ved Det Jyske Musikkonservatorium og Aarhus Universitet.

Diskografi 

 Travel Light, 1995
 The Big View, 1998
 Homesick, 2003
 Image of Falling, 2005
 September Song, 2013

Ekstern henvisning 

 Peter Vuust  på Basunen er et musiktidsskrift for professionel musik i midtjylland

Jazzmusikere fra Danmark
Personer i Kraks Blå Bog
Tektit

Tektiter (fra Græsk tektos, smeltet) er naturlige glaserede ting, op til et par centimeter i størrelse, som — ifølge de fleste videnskabsfolk — er blevet dannet af nedslag af store meteoritter på jordens overflade.

Tektitter er de tørreste kendte mineraler, med et middelvandindhold på 0,005%.

Se også 
 Ørkenglas
 Fulgurit
 Lechatelierit
 Tunguska-eksplosion

Eksterne henvisninger 

 J. Baier: Zur Herkunft und Bedeutung der Ries-Auswurfprodukte für den Impakt-Mechanismus . – Jber. Mitt. oberrhein. geol. Ver., N. F. 91, 9-29, 2009.
 J. Baier: Die Auswurfprodukte des Ries-Impakts, Deutschland, in Documenta Naturae, Vol. 162, München, 2007. 

 http://www.meteorite-times.com/ Free On-line Meteorite & Tektite Magazine
 http://www.scienceagogo.com/news/20000202063509data_trunc_sys.shtml
 http://www.physicstoday.org/pt/vol-54/iss-6/p76.html 
 http://www.spacedaily.com/news/deepimpact-02k.html

Astronomi
Materialer
Havepurpursolhat

 
Havepurpursolhat (Echinacea purpurea), også skrevet Have-Purpursolhat, er en staude med en opret, stivstilket vækst. Af frøene udpresses en olie ("Echinacin"), der anses som sygdomsforebyggende.

Beskrivelse 
Stænglerne er let furede og ru. Bladene sidder spredt og er smalt ægformede med grove tænder langs randen. Blomsterne er samlet i kurve. Midterblomsterne er rørformede og meget mørke (næsten sorte), mens randens blomster har lyserøde kroner. Tilsammen fremtræder blomsten som en lille, lyserød solsikke. Frøene modner godt, men ædes ofte af fugle. Tidlig høst giver mulighed for såning, som lykkes godt.

Roden er kraftig og dybtgående. 

Højde x bredde og årlig tilvækst: 1 x 1 m (100 x 5 cm/år).

Hjemsted 
Havepurpursolhat gror i savanneagtige prærieområder med spredt trævækst. Eksempelvis i den amerikanske nationalpark Wilson’s Creek National Battlefield vest for Mississippi-floden nær byen Springfield i delstaten Missouri. I nationalparken findes områder med højgræsprærie og egesavanne på mineralrig og sommerfugtig jord, der kun er let snedækket om vinteren. Her findes arten sammen med bl.a. almindelig giftsumak, almindelig robinie, almindelig tretorn, Amelanchier arborea (en art af bærmispel), amerikansk blomme, amerikansk ceanothus, amerikansk hassel, amerikansk kaki, amerikansk nældetræ, amerikansk platan, amerikansk sassafras, amerikansk vin, Amorpha canescens (en art af særkrone), askebladet løn, bleg purpursolhat, blyantene, blå moskitogræs, butbladet frynsebregne, Camassia scilloides (en art af kamassia), canadisk gyldenris, canadisk hasselurt, canadisk hyld, carolinarose, Cornus racemosa (en art af kornel), duftsumak, farveeg, farveskønhedsøje, glansbladet hæg, glat hestekastanje, hanesporehvidtjørn, Helianthus hirsutus (en art af solsikke), hvidask, hvideg, hvidelm, håret solhat, indianermonarda, kalkumfod, klatrevildvin, Lespedeza violacea (en art af kløverbusk), lyngasters, læderkrone, Malus ioensis (en art af æble), osagetorn, pecan, præriefodblad, rævevin, rød morbær, rødask, rødeg, rødelm, skarlagenjordbær, sommervin, storblomstret skønhedsøje, sukkerløn, sølvnatlys, toårig natlys, virginsk vinterbær, virginsk ærenpris, sølvløn og tandpinetræ

Galleri

Note 

Flerårige urter
Røde blomster
Haveplanter
Prærieplanter
Debar

Debar (Дебар) er en lille by i Makedonien, og ligger 131 km fra hovedstaden Skopje, 71 km fra byen Gostivar og 52 km fra byen Struga, i en højde af 625 m over havets overflade. 

Debar optrådte for første gang på Ptolomeius' kort fra det 2. århundrede under navnet Deborus. I det 11. århundrede hørte byen ifølge dokumenter af Vasilius II under Biskoppen af Bitola.

I 1449 faldt byen i tyrkiske hænder og blev kaldt for Dibri eller Debra. Fra det 15. århundrede og helt igennem til det 19. århundrede var byen kendt som oprørernes by mod den tyrkiske sultan, og samtidig som stedet, hvor mange tyrkiske "Aga" og "Beg" levede. På det tidspunkt var byen et vigtigt handelscenter, da den lå på handelsruten for de mange forretningsmænd som passerede forbi her. I byens centrum lå bazaren med mange små forretninger. Byens gader og stræder var smalle, som var typisk for de islamiske byer. Mange huse, som var bygget i den periode er bevaret til i dag. I denne periode var byen delt i Gorni Debar (Øvre Debar) og Dolni Debar (Nedre Debar). 

Den etniske struktur i Debar skiftede i tiden under 2. verdenskrig, som på det tidspunkt var okkuperet af de fascistiske italienere (og senere af albanere). Mange makedonere, som frygtede terroren fra de italienske (senere albanske) besættere (kendt som Šiptar, Balist) forlod byen og bosatte sig i Skopje, hvor de dannede kvarteret Debar Malo (Debar-kvarteret).

I dag lever i hele området Debar omkring 17.000 mennesker, af hvilke omkring 10.000 lever i byen. Af disse er 62,5% etniske albanere, 21% makedonere, 13% sigøjnere mens resten er tyrkere og andre nationaliteter.

Dannelsen af den kunstige Debarsko Ezero (Debar-søen) har gjort området attraktivt for udflugter.

Kilde 
 Blanding af forskellige makedonske skolebøger samt Wikipedias makedonske side.

Byer i Nordmakedonien
Zach Braff

Zach Braff (født 6. april 1975 i New Jersey, USA) er en amerikansk skuespiller, bedst kendt herhjemme fra sin rolle i tv-serien Scrubs, men han har også skrevet, instrueret og spillet hovedrollen i filmen Garden State, og arbejder både som instruktør og skuespiller på nogle andre film. Blandt andet skal han instruere en genindspilning af Susanne Biers dogmefilm, Elsker dig for evigt, der vil få premiere i 2011, ved navn Open Hearts

Filmografi 
 Nick Lipton – Manhattan Murder Mystery (1993)
 Benji – Broken Hearts Club (2000)
 Fred – Blue Moon (2000)
 Andrew Largeman – Garden State (2004)
 Chicken Little – Chicken Little (2005)
 Michael – The Last Kiss (2006)
 Tom Reilly – The Ex	(2007)
 Open Hearts (2008)
 New York, I Love You (2008)

Eksterne henvisninger 

 

Skuespillere fra New Jersey
Amanda Heggs

Amanda Heggs (1957 – 1992) var en dansk forfatter.

Hun var født i Nottingham i England og flyttede i 1981 til København, hvor hun begyndte at studere psykologi på universitetet i 1983.

I 1986 blev hun syg med diagnosen HIV-positiv. Hun valgte som en af de første heteroseksuelt smittede kvinder i Danmark at stå frem og fortælle om sin sygdom. Hun blev kendt i ind- og udland for sit arbejde med oplysning om AIDS.

I Amanda Heggs' dagbog beskriver hun sin svære, men kompromisløse kamp for et godt og værdigt liv trods HIV og AIDS.

Selvbiografer fra Danmark
Faglitterære forfattere fra Danmark
Dansksprogede forfattere fra Danmark
Personer fra Nottingham
Diskursteori

Diskursteori er en samlebetegnelse for en række teorier, der fokuserer på samspillet mellem mening og politik. Diskursteorien har flere rødder: i sprogteorien, i poststrukturalismen og i marxismen og den kritiske teori.

De politiske teoretikere Ernesto Laclau og Chantal Mouffe har bidraget til diskursteorien i forbindelse med deres kritik af marxismen og feminismen.

Diskursteorien baserer sig på en tænkning om det sociale som er inspireret af blandt andet strukturalismen fra Saussure (1960 [1916]), poststrukturalismen fra Lacan (1977 [1966]), dekonstruktionen fra Derrida (1976 [1967]), diskursive formationer, genealogien og magten fra Foucault (1970, 1972, 1983, 1998 [1966]) og hegemonibegrebet til Gramsci (1971 [1929-1935]). Disses bidrag er samlet i et diskursteoretisk begrebsapparat,
udviklet af Laclau og Mouffe.

Teorier 
Kanyleteorien 

Antager, at mennesker er fuldstændig forsvarsløse over for massemedierenes indflydelse.

Opinionslederteorien 

Fremsætter, at mennesker kan påvirkes gennem de mennesker de har tillid til.

Markedsteorien

Forudsætter, at borgerne styrer medierne, de kan selv vælge mellem medier. Medier skal gøre sig attraktive til borgernes ønsker.

Litteratur 
På dansk:
Jørgensen, Marianne Winther & Phillips, Louise (1999) Diskursanalyse som teori og metode, Roskilde Universitetsforlag.
Laclau, Ernesto & Mouffe, Chantal (1997) Demokrati & hegemoni, Akademisk Forlag.

På engelsk:
Laclau, Ernesto & Mouffe, Chantal (1985) Hegemony and Socialist Strategy; Towards a Radical Democratic Politics, Verso.

Saussure, F. d. (1960 [1916]). Course in general linguistics. London: Peter Owen.

Lacan, J. (1977 [1966]). Écrits : a selection. New York: W.W. Norton.

Gramsci, A. (1971 [1929-1935]). Selections from the prison notebooks. London: Lawrence and Wishart.

Derrida, J. (1976 [1967]). Of grammatology. Baltimore: Johns Hopkins University Press.

Foucault, M. (1970). Diskurs og diskontinuitet. I: P. Madsen (red.), Strukturalisme : en antologi (s. 145-163). København: Bibliotek Rhodos.

Politik
Filosofi
Komparativ politik
Scope

Scope er en dansk filmportal på internettet med informationer om både danske og udenlandske film.

Scope er både filmdatabase, biografoversigt og et debatforum. I de senere år har den medtaget citater og kvantitative vurderinger fra dagbladsanmeldelserne af de enkelte film.

Historie 
Scope blev udviklet og lanceret af softwarefirmaet Mondo og fik premiere som filmportal den 1. juli 1995. På trods af internettets endnu begrænsede udbredelse i Danmark havde portalen 5000 besøgende den første måned. 1. november 1998 (under Dot.com-bølgen) blev Scope, der på dette tidspunkt havde 10.000 ugentlige brugere, solgt til den danske afdeling af internetudbyderen World Online. I 2000 blev World Online opkøbt af det italienske internetselskab Tiscali, og i 2002, da dotcom-bølgen havde fortaget sig, besluttede Tiscali at skære ned på deres aktiviteter i Danmark og fyre alle medarbejderne på Scope. Det lykkedes dog fire Scope-medarbejdere at redde Scope fra lukning ved at købe sitet af Tiscali. 1. oktober 2002 stiftede de fire nye ejere interessentselskabet Scope I/S.

Eksterne henvisninger 
 Filmportalen Scope
 Filmportalen Scopes historie 

Film i Danmark
Internetportaler fra Danmark
Etableret i 1995
Debatfora fra Danmark
Tia Carrere

Tia Carrere (født Althea Rae Duhinio Janairo den 2. januar 1967 i Honolulu på Hawaii) er en amerikansk skuespiller, sanger og model. Hun er gift og fødte en datter i 2005.

Blandt de film hun har medvirket i kan nævnes: Instant Karma (1990), Harley Davidson and the Marlboro Man (1991), Little Sister (1992), Wayne's World (1992), Wayne's World 2 (1993), Rising Sun (1993), True Lies (1994), Jury Duty (1995), High School High (1996), Torn Apart (2004) og Back in the Day (2005).

Hun har desuden lagt stemme til søsteren Nani i tegnefilmen Lilo & Stitch (2002) samt diverse fortsættelser.

Litteratur / Kilder 
 Nicolas Barbano: Tia Carrere – en etnisk sexbombe! (PS Pige-Special nr. 6, 1994)
 Carsten Terp Nilsson: Tæl til Tia (Tidens Mand nr. 4, 2000)

Eksterne links 

 

Filmskuespillere fra USA
Spansk-amerikanere
Personer fra Honolulu
Jens Birkemose

Jens Birkemose (født 28. juni 1943, død 8. september 2022) var en dansk maler og grafiker. Han var gift med Inge Dorete Birkemose (1963-1976) og senere pianisten Nanna Willum Hansen (1997-2010). Han var søn af murer Emil Christian Madsen og Elsebeth Birkemose.

I sine unge dage studerede han klaver, komposition og musikteori på Musikkonservatoriet, men uddannede sig senere via Kunstakademiet i København og Academie des Beaux-Arts i Paris til kunstmaler og grafiker.

Han foretog talrige rejser i både Europa og USA: Han var bosat i Paris fra 1976 til 2010.

Malerierne, der ofte er meget farvestrålende og ekspressive, kan indeholde motiver, som umiddelbart er vanskelige at få øje på.

Jens Birkemose er bl.a. repræsenteret på Statens Museum for Kunst og Århus Kunstmuseum. Han modtog i 1991 Eckersberg Medaljen. Han var modtager af Statens Kunstfonds livsvarige ydelse. Nogle af hans malerier hænger i studenterkantinen, Dalgas Have. Han var fra 1980 medlem af kunstnersammenslutningen Decembristerne.

Jens Birkemose har udgivet en lang række bøger med tegninger, ofte af erotisk karakter.

Litteratur 
 Peter Michael Hornung, Jens Birkemose, Magasin, 1986. .
 Jens Birkemose & Helle Berndht (red.), Jens Birkemose : papirer og notater Paris 1975-1995, 3 bind, Brøndum, 1995. .

Ekstern henvisning 
 
 Kunstonline.dk

Referencer 

Kunstnere på finansloven (afdøde)
Malere fra Danmark
Modtagere af Eckersberg Medaillen
Danskere i 1900-tallet
Danskere i 2000-tallet
Personer i Kraks Blå Bog (afdøde)
Piratförlaget

Piratförlaget er et svensk forlag som blev stiftet i år 2000 og som udgiver nogle af Sveriges mest læste forfattere. Udgivervirksomheden er meget begrænset og består af 10-20 titler om året, der som regel sælges i meget store oplag målt i forhold til de øvrige svenske forlag. Forlaget er kendt for at betale sine forfattere godt og for især at satse på "sikre kort", hvad forlaget er blevet kritiseret for.

Ann-Marie Skarp leder firmaet.

Udvalgte forfattere på Piratförlaget:
 Liza Marklund
 Jan Guillou
 Leif G.W. Persson
 Marianne Fredriksson
 Anne Holt

Etableret i 2000
Forlag fra Sverige
Dag Solstad

Dag Solstad (født 16. juli 1941 i Sandefjord) er en norsk forfatter.

Han modtog i 1989 Nordisk Råds litteraturpris for romanen Roman 1987.

Herudover har han bl.a. skrevet romanerne Gymnasielærer Pedersens beretning om den store politiske vækkelse som har hjemsøgt vort land (1982), Brudgom (1987), Professor Andersens nat (1996) og T. Singer (2000).

Han var i Profil-kretsen, en gruppe som Morgenbladet.no har kaldet "nyere norsk litteraturhistories mest berømte gruppering".

Referencer

Eksterne henvisninger 
 

Romanforfattere fra Norge
Modtagere af Nordisk Råds Litteraturpris
Modtagere af Aschehougprisen
Norsksprogede forfattere fra Norge
Vindere af Doblougprisen
Modtagere af Brageprisen
Modtagere af Gyldendalprisen
Modtagere af Kritikerprisen
Personer fra Sandefjord
Joint venture

Et joint venture er en juridisk enhed eller selskabsform, dannet mellem to eller flere parter, der indgår i et økonomisk samarbejde. Parterne danner en selvstændig enhed, et joint venture-selskab, hvor de i fællesskab bidrager med startkapitalen. Parterne er også fælles om at kontrollere selskabet og deler både udgifter og indtægter. Joint venture-enheden kan dannes med ét specifikt fælles projekt for øje, eller udgøre et mere langsigtet samarbejde som for eksempel Sony Ericsson.

Se også
 Konsortium

Eksterne henvisninger 
 Beskrivelse af joint venture som etableringsform 

Virksomhedsformer
Liza Marklund

Eva Elisabeth „Liza“ Marklund (født 9. september 1962) er en svensk forfatterinde. Ved siden af forfatterskabet er hun fast skribent i Expressen. Hun er sammen med blandt andre Jan Guillou medejer og medstifter af Piratförlaget.

Hun har skrevet en række romaner inden for krimigenren med journalisten Annika Bengtzon som gennemgående hovedperson.

Liza Marklund fortsætter og videreudvikler den særlige del af krimigenren, som blev kendt i Skandinavien under betegnelsen "samfunds-krimi" gennem Maj Sjöwall og Per Wahlöös romanserie.

Den væsentligste tilføjelse til genrens oprindelige karakteristika er den mere kønspolitiske eller feministiske vinkel på den fagprofessionelle Annika Bengtzons karriere.

Bibliografi 
Blandt den del af Liza Marklunds litterære produktion, som er oversat til dansk, kan nævnes:
 Hedebølge, 2000 - original titel: Studio Sex
 Nedtælling, 2000 (kommer i kronologisk rækkefølge EFTER Primetime i fortælingen om Annika Bengtzon)- original titel: Sprängaren
 Paradiset, 2001
 Forelskede sig til et mareridt, 2001 (sand historie – ikke med i serien om Annika Bengtzon)
 Primetime, 2002
 Røde Ulv, 2003 - orginal titel: Den röde vargen
 Asyl, 2004 (sand historie - ikke med i serien om Annika Bengtzon)
 Nobels testamente, 2006
 Der findes et særligt sted i helvede for kvinder som ikke hjælper hinanden, 2006 (ikke med i serien om Annika Bengtzon)
 Livstid, 2007
 En plads i solen, 2008 - original titel: En plats i solen
 Brændetyven, 2009  (Jule-krimi om Annika Bengtzon, men udenfor serien) - original titel: Vedtjuven
 Postkortmorderne, 2010 (sammen med James Patterson)
 Sort hvid, 2011 - original titel: Du gamla, du fria
 Noras bog, 2013 - original titel: Lyckliga gatan
 Jernblod, 2015 - original titel: Järnblod
Sort perle, 2019

Eksterne henvisninger 

 Liza Marklund – officiel website hos Piratförlaget
 Liza Marklund – officiel website hos Salomonsson Agency

Krimiforfattere fra Sverige
Svensksprogede forfattere fra Sverige
Anne Holt

Anne Holt (født 16. november 1958 i Larvik) er en norsk forfatter og politiker.

Hun har skrevet en lang række bøger indenfor krimigenren, hvor man kan følge hendes hovedperson, politibetjenten Hanne Wilhelmsen.

Anne Holt er uddannet jurist i 1986 og har været justitsminister i Norge 1996-97 for (Arbeiderpartiet).

Bibliografi 
Blandt de romaner hun har skrevet kan nævnes:

Kriminalromaner med Hanne Wilhelmsen som hovedperson 
 Blind gudinde (Blind Gudinne, 1993),  ()
 Salige er de som tørster (Salige er de som tørster..., 1994), 
 Dæmonens død (Demonens død, 1995),  ()
 Løvens gab (1997),  ()
 Død joker (1999), 
 Uden ekko (Uten ekko, 2000), 
 Sandheden bag sandheden (Sannheten bortenfor, 2003), 
 1222 (1222, 2008),

Andre bøger 
 Mea Culpa – en historie om kærlighed (Mea culpa : en historie om kjærlighet, 1996),  ()
 I hjertet av VM – En fotballreise )1998)
 Bernhard Pinkertons store oppdrag (1999)
 Det der er mit (Det som er mitt, 2001),  ()
 Det som aldrig sker (Det som aldri skjer, 2004),  ()

Romanforfattere fra Norge
Krimiforfattere fra Norge
Jurister fra Norge
Norsksprogede forfattere fra Norge
Modtagere af Cappelenprisen
Alumni fra Universitetet i Bergen
Politikere der er LGBT-personer
Karin Fossum

Karin Fossum (født 6. november 1954 i Sandefjord) er en norsk forfatterinde. Hun modtog i 2014 Rivertonprisen for årets bedste norske krimiroman.

Bibliografi 
Hun skriver hovedsageligt bøger indenfor krimigenren, hvor hendes hovedrollefigur, efterforskeren Konrad Sejer bl.a. optræder i følgende romaner:

 Evas øje (1995)
 Se dig ikke tilbage (1996)
 Den der frygter ulven (1997)
 Når djævelen holder lyset (1998)
 Elskede Poona (2000)
 Sorte sekunder (2002)
 Den som elsker noget andet (2008)
 Den onde vilje (2008)
 Varsleren (2009)

For romanen Se dig ikke tilbage modtog Karin Fossum i 1997 deb skandinaviske kriminallitteraturpris. Glasnøglen.

Eksterne henvisninger
NRK - Karin Fossum

Romanforfattere fra Norge
Krimiforfattere fra Norge
Thrillerforfattere
Norsksprogede forfattere fra Norge
Modtagere af Bokhandlerprisen
Modtagere af Brageprisen
Modtagere af Cappelenprisen
Personer fra Sandefjord
Modtagere af Amalie Skram-prisen